Saját csecsemő gyermekével fajtalankodott az a kiskunfélegyházi férfi, aki ellen szexuális erőszak és más bűncselekmények miatt emelt vádat a Bács-Kiskun Megyei Főügyészség a Kecskeméti Törvényszéken, írja az Ügyészség.

A vádlott a csecsemőn kívül egy másik kiskorút is megerőszakolt, valamint 2013 és 2018 között gyermekpornográf tartalmú videókat és képeket tartott a gépén – ezeket pedig másoknak is hozzáférhetővé tette.

Főleg a saját felügyelet alatt álló kiskorúakról készített pornográf videókat és képeket, de más 14 év alattiakról is voltak ilyen anyagai.

A vádlott beismerte a bűnösségét. Első fokon 12 év fegyházra ítélte a Kecskeméti Törvényszék a férfit, emellett 10 évre eltiltotta a közügyektől, valamint megvonta mindkét gyermeke felől a felügyeleti jogot.

A nem jogerős ítélet ellen a vádlott és védője enyhítésért fellebbezett, az ügy másodfokon a Szegedi Ítélőtáblán fog folytatódni. Az ügyben eljáró fellebbviteli főügyészség arányosnak tartja az elsőfokú ítéletet, ezért helyben hagyná azt.